Euroopa Liidu Teataja L 291 , 08/11/2001 Lk 0009 - 0012



Komisjoni määrus (EÜ) nr 2162/2001, 7. november 2001, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1879/2001, [2] eriti selle artikleid 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete puhul, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk). (4) Jääkide kontrollimiseks vastavalt ühenduse õigusaktidele tuleks üldjuhul kehtestada jääkide piirnormid maksa või neeru sihtkoes. Maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes. (5) Munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees. (6) Määruse (EMÜ) nr 2377/90 I lisasse tuleks lisada tsefatseriil, deltametriin ja imidokarb. (7) Määruse (EMÜ) nr 2377/90 II lisasse tuleks lisada ammooniumlaurüülsulfaat, bronopol, kaltsiumpantotenaat ja menthae arvensis aetheroleum. (8) Teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada kanamütsiini puhul. (9) Enne käesoleva määruse jõustumist tuleks kehtestada piisav ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud komisjoni direktiiviga 2000/37/EÜ. [4] (10) Käesoleva määrusega ettenähtud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast avaldamist Euroopa Ühenduste Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 2001 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 258, 27.9.2001, lk 11. [3] EÜT L 317, 6.11.1981, lk 1. [4] EÜT L 139, 10.6.2000, lk 25. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 1. Antibakteriaalsed ained 1.2. Antibiootikumid 1.2.2. Tsefalosporiinid "Farmakoloogiline toimeaine või farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Tsefatseriil | Tsefatseriil | Veised | 125 μg/kg | Piim | Üksnes intramammaarseks kasutuseks" | 2. Antiparasiitikumid 2.2. Ektoparasiitide vastased ained 2.2.3. Püretroidid "Farmakoloogiline toimeaine või farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Deltametriin | Deltametriin | Kalad | 10 μg/kg | Lihaskude ja nahk loomulikes proportsioonides" | | 2.4. Ainuraksete vastased ained 2.4.3. Karbaniliidid "Farmakoloogiline toimeaine või farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Imidokarb | Imidokarb | Veised | 300 μg/kg | Lihaskude | | 50 μg/kg | Rasvkude | | 2000 μg/kg | Maks | | 1500 μg/kg | Neerud | | 50 μg/kg | Piim" | | B. Määruse (EMÜ) nr 2377/90 II lisa muudetakse järgmiselt. 2. Orgaanilised ühendid "Farmakoloogiline toimeaine või farmakoloogilised toimeained | Loomaliigid | Muud sätted | Ammooniumlaurüülsulfaat | Kõik toiduloomade liigid | | Bronopol | Kalad | | Kaltsiumpantotenaat | Kõik toiduloomade liigid" | | 6. Taimse päritoluga ained "Farmakoloogiline toimeaine või farmakoloogilised toimeained | Loomaliigid | Muud sätted | Menthae arvensis aetheroleum | Kõik toiduloomade liigid" | | C. Määruse (EMÜ) nr 2377/90 III lisa muudetakse järgmiselt. 1. Antibakteriaalsed ained 1.2. Antibiootikumid 1.2.5. Aminoglükosiidid "Farmakoloogiline toimeaine või farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Kanamütsiin | Kanamütsiin | Küülikud | 100 μg/kg | Lihaskude | Ajutised jääkide piirnormid kaotavad kehtivuse 1.1.2004 | 100 μg/kg | Rasvkude | 600 μg/kg | Maks | 2500 μg/kg | Neer | Veised, lambad | 100 μg/kg | Lihaskude | 100 μg/kg | Rasvkude | 600 μg/kg | Maks | 2500 μg/kg | Neer | 150 μg/kg | Piim | Sead, kanad | 100 μg/kg | Lihaskude | 100 μg/kg | Nahk ja rasvkude | 600 μg/kg | Maks | 2500 μg/kg | Neer" | --------------------------------------------------